คือเดือนนี้แฟนผมประจำเดือนมาน้อยผิดปกติ แต่ตรวจขึ้น 2 ขีด นี้แสดงว่าท้องไหม หรือมีสิทธิ์เสี่ยงเป็นอะไรไหมครับ ช่วยตอบหน่อยน่ะครับ
สวัสดีค่ะ หากตรวจหาการตั้งครรภ์ได้อย่างถูกต้อง และได้อ่านผลหลังจากทดสอบภายในไม่เกิน 5 นาที แล้วพบขึ้น 2 ขีด ก็น่าจะมีการตั้งครรภ์เกิดขึ้น อย่างไรก็ตาม หากไม่แน่ใจว่าตรวจถูกต้องหรือไม่ หรือได้อ่านผลหลังทดสอบที่เกิน 5 นาที ก็ควรลองตรวจซ้ำดูอีกครั้ง หรืออาจไปพบแพทย์เพื่อให้ตรวจให้ค่ะมีบางกรณีที่การตรวจหาการตั้งครรภ์จากปัสสาวะอาจพบขึ้น 2 ขีด เช่น- มีโรคบางอย่างอยู่ เช่น เนื้องอกหรือมะเร็งรังไข่ ชนิดที่ผลิตฮอร์โมน HCG ได้- มีเนื้องอกของต่อมใต้สมอง หรือภายในช่องทรวงอก ชนิดที่ผลิตฮอร์โมน HCG ได้- การใช้ยาบางชนิด เช่น diazepam, alprazolam, clozapine, chlopromazine, phenobarbital, bromocriptine, flurosemide, methadone เป็นต้น